tomron87/hebrew-wikipedia-sentences-corpus huggingface dataset:
ב-9 בפברואר נפצעה אזרחית ו-2 חיילים בפיגוע בבית האריזה של היישוב נצרים, מחבלים הטמינו שני מטענים במקום, מהפיצוץ נפצעה עובדת אחת בצורה קשה, כוח צה"ל הוקפץ למקום ואז הופעל מטען נוסף, מהמטען השני נפצעו שני חיילים פציעות בינוניות.
בפיגוע אחר באותו יום נפצע קשה יורם אברג'יל ממושב ברוש, פועל מעזה שעבד אצלו דקר אותו וגרם לו לפציעה קשה.
ב-15 בפברואר נרצחו 3 חיילים, יורי פרדה, יעקב דובינסקי וגיא פרידמן על ידי מחבלים מארגון הג'יהאד האסלאמי.
חוליית מחבלים חדרה למחנה טירונים עולים חדשים מברית המועצות.
המחבלים רצחו בגרזנים וקלשונים את הטירונים והצליחו להימלט.
לאחר מעצרם התברר כי חברי החוליה הם ערבים ישראלים תושבי ואדי עארה.
ב-24 בפברואר נרצח בג'נין האזרח ליאור סרלקר.
סרלקר היה מאבטח חמוש של מכלית דלק, רעול פנים ירה בו מטווח קצר והרג אותו.
את האחריות לפיגוע נטל ארגון "הפנתר השחור" שהיה שייך לאש"ף.
ב-6 במרץ נהרג לוחם יחידת שמשון, ברוך בן-שמעון בהתקלות עם מחבלים ברצועת עזה.
כוח המסתערבים נתקל בחוליה של 8 מחבלים, בן-שמעון נהרג מירי של המחבלים, הכוח הצליח לגבור על יתר חברי החוליה, מחבל אחד חוסל והיתר נעצרו.
ב-17 במרץ במהלך חגיגות פורים נרצחו ביפו 2 אזרחים ישראלים, אילנית אוחנה ועבד אל-קארים.
את הפיגוע ביצע מחבל בן 19 מארגון הג'יהאד האסלאמי שרצח את אוחנה בדקירות ולאחר מכן את אל-קארים בעל המוסך שניסה להגן עליה.
עד שנעצר הספיק המחבל לפצוע עוד 18 עוברי אורח, רובם ילדים שהשתתפו בחגיגות פורים.
ב-4 במאי נהרג בשכם סמ"ר יעקב שיימן מירי של משתף פעולה.
לטענתו של היורה הוא חשב שחיילי צה"ל הם ערבים שבאו להתקיף אותו.
ב-17 במאי נרצח בירי מחבלים האזרח דוד כהן ממושב תאשור.
מחבלי חמאס הכינו לו מארב, כאשר הגיע לעיירה בית לאהיא בצפון רצועת עזה לצורך עסקה של מכירת בקר, הם ירו בו 3 כדורים מטווח קצר והרגו אותו.
ב-25 במאי נרצחה בבת ים הנערה הלנה ראפ.
מחבל שהגיע ממחנה הפליטים נוסיראת בעזה דקר אותה למוות בטיילת בבת ים בזמן שהמתינה לאוטובוס שייקח אותה לבית הספר.
הרוצח דקר אותה למוות והוסיף להשחית את גופתה לאחר שנרצחה עד שנוטרל על-ידי אזרחים שהיו במקום.
הרצח עורר זעם גדול ובמשך כמה ימים נערכו הפגנות סוערות של תושבי בת-ים שכללו גם התפרעויות ופגיעה בעוברי אורח ערבים.
ב-24 במאי נהרג ערן סובלמן לוחם ביחידת הלוט"ר של מג"ב.
סובלמן נהרג במהלך פריצה לדירת מחבלים בעיירה סברה ברצועת עזה.
בדירה היו 4 מחבלים חמושים אנשי "חמאס".
סובלמן נהרג מירי המחבלים, חבריו לכוח הצליחו להרוג 3 מחבלים ולעצור את המחבל הנוסף.
ב-28 במאי נרצח הרב שמעון בירן על-ידי מחבלי "חמאס".
בירן שהיה רב היישוב כפר-דרום יצא לעבודתו, אולם מחבל "חמאס" מהעיירה דיר אל-בלח התחבא בשער היישוב הסתער עליו ורצח אותו בדקירות סכין.
המחבל נוטרל על ידי חייל שירה בו ופצע אותו קשה, אולם החייל לא הספיק להציל את רב היישוב.
ב-26 ביוני בוצעו 3 פיגועים במקביל, בפיגועים נרצחו 3 ישראלים ונפצעו נוספים:
2 אזרחים, משה בינו ועמיקם זלצמן נרצחו על ידי מחבלי חמאס בבית האריזה קרני ליד עזה.
הנרצחים נדקרו על ידי חוליה של 4 מחבלי חמאס שפרצה למפעל.
בהתקלות עם כוח חמוש של מחבלים ליד ג'נין נהרג חייל צה"ל, אמיר רוזנברג.
בחילופי האש בין צה"ל לבין המחבלים מארגון החזית העממית נהרגו גם 3 מחבלים ו-3 אחרים נמלטו מזירת ההיתקלות.
בפיגוע אחר נפצע קשה מתנחל מהישוב מעלה לבונה על ידי מחבלים שתקפו והכו אותו בגרזן.
המחבלים המתינו לו בכניסה ליישוב ותקפו אותו ואת משפחתו בגרזן, חבר אחר ביישוב הציל את חייו כאשר הבריח את חוליית המחבלים ביריות.
ב-30 ביולי נרצח השוטר פנחס דאדי על ידי מחבל ממזרח ירושלים החבר בארגון חמאס.
הפיגוע התרחש בעיר העתיקה, המחבל רצח את דאדי בדקירות סכין ופצע שוטר נוסף.
כוח מג"ב שהגיע למקום הצליח להרוג את המחבל.
ב-1 באוגוסט נהרג בחאן יונס לוחם יחידת "שמשון", דורון דרזי.
בהיתקלות עם מחבל מארגון הפת"ח, פתח המחבל באש על החיילים, הכוח של המסתערבים הצליח להרוג את המחבל, אולם בהיתקלות נהרג דרזי ונפצעו קשה 2 לוחמים נוספים בצוות.
ב-20 באוגוסט נרצח בכור חג'ג' במושב כפר יעבץ.
חג'ג' נרצח על ידי שני פועלים שעבדו עימו בחממות במושב.
לאחר הרצח לקחו המחבלים את רכבו של חג'ג' ונמלטו עימו חזרה לשטחים.
ב-26 באוגוסט נהרג בג'נין אליהו אברם, קצין במג"ב.
הוא נהרג במהלך ניסיון פריצה לבית בו התבצרו שני מחבלים מארגון "הפנתר השחור".
המחבלים פתחו באש והרגו את אברם, הם ניסו לחטוף את גופתו והצליחו למנוע במשך מספר שעות כניסת כוחות נוספים לבית באמצעות ירי ממקום המסתור שלהם.
האירוע הסתיים לבסוף לאחר שכוח ימ"מ הצליחו לפרוץ ולהרוג את המחבלים.
ב-22 בספטמבר נחטף ונרצח עבד אל-רחים נהג הסעות ממזרח ירושלים.
אל-רחים שהתגורר במזרח ירושלים היה משתף פעולה של ישראל, הוא נחטף במהלך עבודתו, גופתו נמצאה כעבור מספר ימים בואדי ג'וז.
ב-11 באוקטובר נרצח אמציה בן-חיים במושב גני טל בגוש קטיף.
בן-חיים מקיבוץ יד-מרדכי יצא לעבודה שחממות המושב גני טל, פועל ערבי שעבד בחממה רצח אותו במכות מעדר.
ב-15 באוקטובר נרצח החקלאי שמעון אברהם במושב מיטב בחבל התענכים.
אברהם יצא לעבודתו בשדה הסמוך למושב, שני מחבלים שהגיעו מג'נין רצחו אותו בדקירות סכין.
ב-17 באוקטובר נרצחה יהודית אוסטרן בפיגוע ליד היישוב חשמונאים.
אושרן ועוד 8 בני משפחה, עולים חדשים מברית המועצות נסעו ברכב ליד היישוב חשמונאים, שם הופעל עליהם מטען צד.
הרכב עלה באש, רוב בני המשפחה הצליחו להיחלץ, אולם אוסטרן נלכדה בתוך הרכב ונשרפה למוות.
ב-30 באוקטובר נרצח מרדכי ביטון תושב היישוב גנים בשומרון.
ביטון נסע עם אשתו לקניות במכולת הסמוכה לג'ינין.
מחבלים חמושים נכנסו לחנות ורצחו אותו ביריות, אשתו הצליחה להינצל, לאחר שפתחה בירי על המחבלים והם נמלטו מהמקום.
ב-22 בנובמבר ניסה "חמאס" בפעם הראשונה לפוצץ מכונית תופת במרכז ישראל.
3 מחבלי "חמאס" היו עם מכונית ממולכדת בדרכם לפיגוע, רכב משטרתי זיהה אותם באור-יהודה ופתח במרדף אחריהם.
המחבלים נמלטו לרמת-אפעל, שם הצליחו השוטרים לעצור שני מחבלים.
המחבל השלישי, יחיא עיאש, הצליח להימלט חזרה לעזה, מכונית התופת פוצצה על-ידי המשטרה.
במהלך המרדף פונו כל תושבי השכונה מבתיהם למקלטים.
ב-1 בדצמבר נרצחו 2 אזרחים שלוה אוזנה ויצחק וינשטוק.
אוזנה הייתה בדרכה לעבודתה כגננת בבית אל, הרכב שלה נתקע ורכב אחר ובו יצחק וישטוק עצר כדי לסייע להם.
מחבלים שעברו במקום ירו צרור על שני הרכבים הישראלים, מהירי נהרגו אוזנה ווינשטוק ונפצעו שני נוסעים נוספים.
ב-7 בדצמבר נהרגו 3 חיילים מילואים ברצועת עזה, סגן חגי עמית והחיילים אודי זמיר ושלום צברי.
מחבלים מארגון חמאס עקפו ג'יפ של צה"ל ליד שכונת שג'אעייה, הם נעמדו מולו וסינוורו אותו, לפני שהחיילים התעשתו פתחו המחבלים באש והרגו 3 חיילים.
המחבלים הספיקו להימלט לפני שכוחות התגבור הגיעו.
בעקבות הפיגוע הטיל צה"ל סגר לזמן בלתי מוגבל על עזה, הרמטכ"ל אמר שזה פיגוע הירי ה-20 ברצועה בתוך חודש והגדיר את המצב ברצועה כ"מצב מלחמה".
ב-12 בדצמבר נהרג לוחם ימ"מ ששון מורדוך בכפר ענזה ליד ג'נין.
הלוחם נהרג במהלך מצור אחרי מבוקש מארגון הג'יהאד האסלאמי, הכוח פרץ לביתו של המבוקש שפתח לעברם באש, הרג את מורדוך ופצע 4 לוחמים נוספים לפני שחיסלו אותו.
בעקבות האירוע הנחה הרמטכ"ל אהוד ברק להשתמש במקרים דומים עתיד בירי טילים ממסוקי קרב על בתי מבוקשים, אמצעי שעד אז נעשה בו שימוש רק בלחימה בלבנון.
ב-13 בדצמבר נהרג החייל סמ"ר יובל טוטנג'י בפיגוע בירי בחברון.
רכב מחבלים עקף את הג'יפ בו נסעו החיילים ופתח עליהם באש.
בפיגוע נהרג טוטנג'י ושני חיילים נוספים בג'יפ נפצעו, אחד מהם פציעות אנושות.
הג'יפ בו נסעו התהפך לאחר היריות וחוליית המחבלים הצליחה להימלט.
ב-13 בדצמבר נחטף ניסים טולדנו, שוטר מג"ב, ליד ביתו בלוד.
טולדנו נחטף על ידי חוליה של מחבלי חמאס שדרשו ממשלת ישראל לשחרר את מנהיג הארגון, אחמד יאסין.
רבין סירב לפתוח עם המחבלים במשא ומתן ללא קבלת אות חיים.
המחבלים הציבו אולטימטום של 48 שעות ולאחר שפקע האולטימטום רצחו את טולדנו והתעללו בגופתו.
חטיפת נסים טולדנו ורציחתו היו נקודת שיא ברצף פיגועים קשים שאת רובם ביצע ארגון חמאס.
הממשלה החליטה לנקוט בתגובה חריגה בהיקפה, גירוש פעילי החמאס ללבנון, 415 מחבלים, רובם אנשי חמאס ועימם כמה עשרות מחבלים מהג'יהאד האסלאמי גורשו לדרום לבנון.
בין המגורשים היו בכירים ביותר בתנועת חמאס ובהם מחמוד א-זהאר ועבד אל-עזיז א-רנתיסי.
מ-3 בינואר ועד 13 בספטמבר 1993 נרצחו בפיגועים 36 ישראלים, 13 אנשי כוחות הביטחון ו-23 אזרחים.
ב-13 בספטמבר הסתיימה באופן רשמי האינתיפאדה עם חתימת הסכם אוסלו.
ב-ב-8 והחודשים עד לחתימת ההסכם נמשכה מגמת ההסלמה בפיגועים, את רוב הפיגועים ביצע "חמאס" שפעילותו לא נפגעה למרות הגירוש של רבים ממנהיגיו בדצמבר 1992. מרבית הפיגועים היו פיגועי ירי, אך בוצעו גם פיגועי חטיפה ופיגוע אחד של פיצוץ מכונית תופת.
ב-3 בינואר נרצח איש השב"כ חיים נחמני על ידי מאהר אבו סרור, סוכן פלסטיני אותו הפעיל.
אבו סרור הגיע לפגישה הקבועה עם נחמני בדירת מסתור בירושלים, אולם הפעם הצטרפו אליו שני בני-משפחה שהמתינו מחוץ לדלת הבית.
אבו סרור תקף את נחמני שהצליח להיאבק בו ולבלום אותו, אולם אז פרצו לדירה שני קרובי המשפחה ורצחו את איש השב"כ.
בעקבות הרצח שונו נוהלי העבודה שב"כ ונקבע כי כל פגישה של מפעיל עם סוכן חייבת להתקיים בליווי אבטחה גלויה או סמויה.
ב-20 בינואר נרצחה בחולון שרה שרון.
מחבל רצח אותה בדקירות לאור יום ברחוב היוגב בחולון.
ב-30 בינואר נהרג 2 חיילים מירי על סיור בגוש קטיף.
ההרוגים היו נהג הרכב, חייל המילואים אריק ארפי והגשש שישב לצידו, סולימאן אלעול מהכפר ערוער.
ארפי שהיה תושב שדרות נהג בג'יפ צה"לי בסיור בגוש קטיף במסגרת שירות המילואים ואלעול שירת כחייל סדיר.
הג'יפ ביצע פתיחת ציר בגוש קטיף, בסמוך לעיר ח'אן יונס פתחו מחבלים באש, ארפי בן ה-31 נהרג מהירי ואלעול בן ה-22 נהרגו מהירי.
ב-9 בפברואר נרצח חזי אברהם ביישוב כפר ים בגוש קטיף.
אברהם שהיה בעל דוכן שבשוק הכרמל ביפו הגיע עם שותף ערבי מיפו לכפר ים לקנות סחורה.
מחבלים רעולי פנים חטפו את שניהם וכעבור מספר שעות שחררו את השותף הערבי ורצחו את אברהם.
ב-15 בפברואר נרצח בירושלים יחזקאל מזרחי.
הוא נרצח בדקירות סכין על-ידי מחבל צעיר בן 17 בתחנת האוטובוס בשכונת תלפיות-מזרח בשעות הבוקר המוקדמות.
מזרחי הותקף ונדקר בפלג גופו העליון, המחבל הספיק לדקור אישה מבוגרת, ומזרחי אף ניסה להגן עליה, לאחר שהספיק לחצות את הכביש ולהזעיק עזרה, התמוטט, ומת מפצעיו לאחר זמן קצר.
אחיו של הנרצח הוא שחקן הכדורגל איתן מזרחי.
ב-16 בפברואר נרצח יזהר מנסור ממושב מעלה אפרים בבקעת הירדן.
מנסור עבד כשומר באתר בנייה ליד פתח תקווה, הוא נרצח במהלך משמרת לילה על ידי מחבלים שירו בו וגנבו ציוד מהאתר.
ב-26 בפברואר נפטרה חווה וקסברג מפציעות קשות שספגה בפיגוע חבלני 3 ימים קודם לכן.
מכוניתה של חווה ובני משפחתה הותקפה על ידי מחבלים ליד חברון, הם הצליחו להימלט, אולם המכונית התהפכה.
וקסברג, תושבת קריית ארבע נפצעה קשה ומתה מפצעיה כעבור 3 ימים.
ב-1 במרץ רצח בתל אביב מחבל מהג'יהאד האסלאמי 2 אזרחים, נתן עזריה וגרגורי אברמוב.
המחבל שהגיע מעזה הצטרף לקבוצת פועלים בעלי אישורי עבודה, כאשר הוא מחזיק אישור עבודה מזויף.
כשירד מההסעה הוא פתח במסע רצח כשהוא דוקר עוברים ושבים ללא הבחנה, המחבל הצליח לרצוח 2 אזרחים ולפצוע 9 נוספים עד שנוטרל.
באותו יום בוצעו שטחים שני פיגועי ירי על אוטובוסים ישראליים, ניסיון פיגוע אחד בוצע ליד ג'נין והשני ליד מחנה הפליטים דהיישה.
שני הפיגועים הסתיימו ללא נפגעים.
בתגובה לגל הפיגועים הורה רבים להטיל סגר מוחלט על רצועת עזה.
ב-2 במרץ נרצח יהושע וייסבורד במחנה הפליטים רפיח.
וייסבורד, תושב תל אביב ועובד חברת "פטרולגז" היה בנסיעת עבודה ברצועת עזה, הוא נכנס בטעות למחנה הפליטים רפיח והותקף על ידי המון מקומי.
לאחר שנפצע על ידי האספסוף ירה בו רעול פנים מקומי והרג אותו.
ב-7 במרץ נרצח החייל יהושע פרידברג על ידי מחבלים בסמוך לצוות נווה אילן בירושלים.
המחבלים רצחו אותו ביריות אקדח וגררו את גופתו 300 מטר ממקום הרצח, פרידברג הוגדר כנעדר במשך 4 ימים והיה חשש שנחטף, אולם גופתו נמצאה לבסוף במרחק של כמה מאות מטרים ממקום הרצח.
ב-8 במרץ נרצח אורי מגידש במושב גן אור בגוש קטיף.
מגידש נרצח על ידי 3 פועלים שעבדו בחממות שלו.
הפועלים שהגיעו מהעיר חאן יונס השתייכו לארגון הפת"ח, לאחר הרצח טענו גורמי ביטחון כי תושבי גן אור הוזהרו על-ידיהם כי הם מעסיקים פועלים לא חוקיים המשתייכים לארגוני טרור.
ב-13 במרץ נרצחה שמחה לוי מגוש קטיף.
היא נסעה לאסוף פועלים פלסטיניים בדרום ח'אן יונס, כאשר הגיעה לנקודת האיסוף ועצרה את הרכב, התנפלו עליה 2 מחבלים שהיו מחופשים לנשים ורצחו אותה במכות גרזן.
בעקבות הרצח הטיל צה"ל עוצר מלא על מחנה הפליטים בדרום ח'אן יונס.
באותו יום נפצעו שני חיילים בפיגועי ירי שבוצע בחברון.
ב-21 במרץ נהרגו 2 ישראל ב-2 פיגועי ירי.
יוסי שבתאי, חייל מחטיבת הנח"ל נהרג מירי מחבלים ליד מחנה הפליטים ג'באליה בצפון רצועת עזה.
המחבלים מארגון חמאס פתחו בירי על סיור של כוח צה"ל והצליחו לאחר מכן להימלט בסמטאות מחנה הפליטים.
גיתי אבישר נהרג בפיגוע ירי ליד אזור התעשייה ברקן, בפיגוע זה נפצעו קשה שני נוסעים נוספים.
אבישר תושב עלי זהב נפגע מירי המחבלים, הוא ירד מהג'יפ וניסה להסתער עליהם, אולם הם הצליחו להרוג אותו.
במקביל לפיגועים נמשכו הפגנות סוערות בח'אן יונס, חמאס האשים את ישראל בהסלמה ודרש את החזרת המגורשים מדרום לבנון.
ב-27 במרץ נהרג בטולכרם החייל ג'מאל מסאלחה.
מסאלחה היה מוסלמי מכפר דבורייה שהתגייס למג"ב וחלק מבני משפחתו החרימו אותו בשל כך.
במהלך פעילות מבצעית הותקף הסיור של כוח מג"ב ביריות של מחבל מטווח קצר, מסאלחה נהרג מהירי.
ב-28 במרץ נרצח יהודה גאווי תושב ניסנית בצפון רצועת עזה.
שני המחבלים שבנו את ביתו רצחו אותו בדקירות סכין, חטפו את אקדחו והצליחו להימלט ללא פגע.
פיגוע אחר באותו יום בארמון הנציב נפצע קשה תושב ירושלמי שהותקף בדקירות סכין כאשר יצא לריצת בוקר.
בעקבות הפיגועים ישראל הטילה פעם נוספת סגר על עזה, ימים ספורים לאחר שהוסר הסגר בעקבות הפיגועים הקודמים.
ב-29 במרץ 1993 נרצח בכפר ים בגוש קטיף שעיה דויטש.
דויטש נרצח על ידי פועל שהועסק בחממות שלו.
הפועל רצח אותו בדקירות סכין, דויטש הצליח לירות בפועל ולהימלט מהמקום, אולם נפטר כעבור זמן קצר מאיבוד דם.
ב-30 במרץ 1993 הפיגוע בצומת תלמי אלעזר נרצחו השוטרים דני חזוט ומרדכי ישראלי.
הרצח בוצע בצומת תלמי אלעזר ליד חדרה, שני השוטרים ישבו ברכב המשטרתי במהלך סיור לילה, מחבלים מארגון חמאס רצחו אותם בזמן שהם יישובים באוטו והצליחו לגנוב את אקדחיהם ולהימלט מזירת הרצח.
השוטרים נמצאו רק כעבור מספר שעות על ידי עובד תנובה.
בעקבות הרצח הוטל סגר גם על יהודה ושומרון, הייתה זאת הפעם הראשונה שכל השטחים היו נתונים תחת סגר.
ב-16 באפריל ביצע "חמאס" את פיגוע מכונית התופת הראשון מאז הקמתו.
הניסיון הראשון לפיגוע של מכונית תופת נעשה בנובמבר 92' אך סוכל, ב-16.4.93 החנה מחבל מתאבד מכונית התופת בין שני אוטובוסים של חיילים במזנון הבקעה בצומת מחולה.
המכונית התפוצצה בזמן שהחיילים היו במזנון.
כתוצאה מהפיצוץ נהרגו 2 המחבלים, האוטובוסים נשרפו ובתוכם ציוד אישי וצבאי רב של החיילים.
מכיוון שהחיילים לא היו באוטובוסים, הסתיים הפיגוע הקשה עם 8 פצועים קל שנפגעו מההדף.
ב-18 באפריל נרצח בעזה האזרח עו"ד איאן פיינברג.
הנרצח היה יועץ השקעות של חברות אירופאיות שהשקיעו ברצועת עזה, הוא הגיע לפגישת עבודה בעזה והותקף על-ידי שני מחבלים מארגון "הנשר האדום" שרצחו אותו במהלומות גרזן.
ב-17 במאי נרצחו נסים פאלס ואבשלום כלפון במושב גדיד בגוש קטיף.
הנרצחים היו סוחרי ירקות מהדרום שהגיעו יחד עם שני שותפים פלסטינים לקנות סחורה בגוש קטיף.
חוליית מחבלים חמושה רצחה בירי את ארבעתם.
הפיגוע היה הפיגוע הראשון בו שיתפו פעולה מחבלים מארגון "חמאס" עם מחבלים מהפת"ח.
ב-29 במאי נרצח בחברון תלמיד הישיבה ארז שמואל.
מחבלי "חמאס" רצחו אותו בדקירות כאשר היה בדרכו מקרית-אבע למערת המכפלה, לאחר שרצחו אותו גנבו המחבלים את אקדחו של שמואל.
ב-1 ביולי רצחו שני מחבלים מארגון "חמאס" את אולגה חייקוב וז'נט קדוש.
המחבלים עלו על אוטובוס בשכונת נוה-יעקב, בתוך האוטובוס הם פתחו באש, הרגו את חייקוב ופצעו נוסעים נוספים.
לאחר-מכן הם נמלטו מהאוטובוס, וחטפו את האזרחית ז'נט קדוש.
המחבלים ניסו להימלט לשטחים במכוניתה הפרטית של האזרחית החטופה, במחסום בית-לחם התפתח קרב יריות בין המחבלים לחיילי צה"ל, מהיריות נהרגו האזרחית הישראלית והמחבלים.
ב-2 באוגוסט נרצח בעיר עזה יצחק אמיר, עובד המינהל האזרחי.
מחבלים מארגון "ג'יהאד איסלאמי" גנבו אוטובוס של אונר"א ודרסו איתו רכב משטרה ורכב של המינהל האזרחי.
אמיר נהרג בפיגוע ו-5 שוטרים ועובדי מינהל נפצעו.
ב-5 באוגוסט נחטף ונרצח החייל ירון חן על-ידי מחבלים מארגון "חמאס".
חן עלה לטרמפ בשכונת רמות בירושלים, המחבלים הצליחו לחטוף אותו אף על פי שנאבק בהם.
רכב צבאי שזיהה את האירוע פתח במרדף אחרי רכב המחבלים, אולם הם הצליחו להימלט לדרך עוקפת, שם רצחו את חן ושרפו את הרכב עם גופתו.
ב-7 באוגוסט נהרגו 2 חיילים תומר דוד ולב פיסחוב בהיתקלות עם מחבלים מארגון "חמאס".
החיילים היו במחסום סמוך לרמאללה, שלושה מחבלים עצרו את ריכבם כמה עשרות מטרים מהמחסום, הם פתחו באש על החיילים והרגו אותם.
כוח אחר של צה"ל השיב אש והצליח להרוג שני מחבלים, המחבל השלישי נמלט.
ב-2 בספטמבר נרצח החייל ציון אלקובי בפיגוע ירי של "חמאס" בכפר-דורה ליד חברון.
המחבלים פתחו באש על רכב צה"ל, אלקובי נהרג מהירי וחייל נוסף נפצע.
ב-12 בספטמבר נרצח יחיאל כרמי נהג אוטובוס ישראלי.
מחבל מארגון "חמאס" עלה לאוטובוס כנוסע רגיל בצומת כפר-סילבר והתיישב באוטובוס.
כעבור מספר דקות הסתער המחבל על 3 נוסעים ופצע אותם בדקירות, יחיאל כרמי נהג האוטובוס פתח את דלתות האוטובוס ואיפשר ליתר הנוסעים לברוח, אולם כרמי עצמו נרצח על-ידי המחבל.
את ההסתערות של המחבל עצרו שני חיילי מילואים שהרגו אותו, על גופו של המחבל הייתה חגורה ממולכדת ועל-פי ההערכות הוא התכוון לפוצץ את עצמו בהמשך.
ב-12 בספטמבר נהרגו בעזה 3 חיילים, וופע אסד, איברהים שיבל ומועפק אבו שייח'.
חוליה של אנשי "חמאס" פתחה בירי על רכב ובו שלושת החיילים, הרכב נתקע והמחבלים הסתערו על החיילים והרגו אותם לפני שהספיקו לצאת מהרכב.
חוליית המחבלים הצליחה להימלט והשאירה במקום כרוז בו היא מודיעה כי הפיגוע בוצע על-ידי ארגון עז א-דין אל-קאסם (הזרוע הצבאית של "חמאס").
רשימת פיגועי טרור נגד ישראלים שהתרחשו בשנת 2024 במדינת ישראל וביהודה ושומרון, כולל בזירת יהודה ושומרון במלחמת חרבות ברזל.
שנה זו נפתחה עם פיגועי טרור קטלניים רבים, בין השאר בהשפעת המלחמה.
הפיגועים ובפרט השימוש הגובר במטעני חבלה, הביאו את צה"ל לפתוח בסוף אוגוסט במבצע "מחנות קיץ" במחנות הפליטים בג'נין ובטול כרם.
בחודש זה בוצעו 515 פיגועים, כולל יידויי אבנים, בהם נהרגו 4 ונפצעו 41.
7 בינואר – לוחמת מג"ב נהרגה ו-3 לוחמים נוספים נפצעו בעת שנכנסו לסיכול טרור במחנה הפליטים ג'נין.
7 בינואר – הפיגוע בוואדי חרמיה: ערבי ישראלי בן 30 נרצח בפיגוע ירי, ערבייה נוצרייה נפצעה באורח קשה ונפטרה לאחר שלושה שבועות.
7 בינואר – פיגוע דקירה במחסום גבעת זאב, 2 חיילי צה"ל נפצעו באורח קל.
12 בינואר – חוליית מחבלים חדרה ליישוב אדורה שבהר חברון.
מהירי נפצעו 2 יהודים תושבי היישוב ו-3 המחבלים נהרגו.
15 בינואר – הפיגוע המשולב ברעננה: שני מחבלים פלסטינים תושבי בני נעים שדקרו נהגת וגנבו את רכבה, פצעו מעל ל-18 אנשים ורצחו אישה כבת שבעים בפיגוע דקירה ודריסה שבוצע במספר זירות שונות ברחובות ירושלים, החרושת ואחוזה ברעננה.
23 בינואר – מחבל פלסטיני חמוש באקדח ורכוב על קטנוע הגיע לפילבוקס סמוך לצומת עינב, ופתח באש לעבר כוח מילואים של גדוד 9306 שהיה במקום.
החיילים השיבו באש ונטרלו את המחבל.
לא היו נפגעים בקרב החיילים.
29 בינואר – מחבל ניסה לבצע פיגוע דקירה בכניסה לתקוע ונהרג על ידי לוחמי גדוד תבור של חטיבת החילוץ וההדרכה.
29 בינואר – מחבל תושב טמרה ביצע פיגוע דריסה ופצע חייל צה"ל באורח קשה בכניסה לבה"ד חיל הים בחיפה.
המחבל ניסה להמשיך את הפיגוע בעזרת גרזן ונהרג.
בחודש זה בוצעו 475 פיגועים, כולל יידויי אבנים, בהם נהרגו 5 ונפצעו 24.
8 בפברואר – פיגוע ירי לעבר חיילים ב'צומת המנגלים' דרומית לשבי שומרון.
מלבד פגיעה בקסדה של חייל לא היו נפגעים בקרב החיילים.
המחבל נהרג, ובמהלך חילופי האש נפגעו שני עוברי אורח פלסטינים.
16 בפברואר – פיגוע הירי בצומת ראם: מחבל תושב מחנה הפליטים שועפאט שהגיע עם רכב לצומת ראם פתח באש לעבר תחנת אוטובוס בה המתינו אנשים.
2 גברים נרצחו, ארבעה אנשים נפצעו, שניים מתוכם פצועים באורח קשה.
22 בפברואר – פיגוע הירי במחלף הזיתים: שני מחבלים פלסטינים פותחים בירי לעבר מכוניות במחסום בכביש 1 בסמוך למעלה אדומים, אחד נרצח, 11 אנשים נפצעו בהם 2 באורח אנוש, שני המחבלים נהרגו.
29 בפברואר – הפיגוע בתחנת הדלק בעלי: 2 ישראלים בהם נער בן 16 נרצחו בפיגוע ירי בתחנת דלק בכניסה לעלי שבשומרון.
בחודש זה בוצעו 493 פיגועים, כולל יידויי אבנים, בהם נהרגו 3 ונפצעו 30.
2 במרץ – ישראלי נפצע בינוני בפיגוע דקירה במרפאת שיניים בכפר בדרום הר חברון.
5 במרץ – לוחם צה"ל נפצע קשה בפיגוע דקירה בצומת יצהר הגדולה שבשומרון.
6 במרץ – ישראלי נפצע קל-בינוני בפיגוע דקירה בתחנת אוטובוס בשכונת נווה יעקב שבירושלים.
המחבל, בן 14 תושב מזרח ירושלים נעצר.
8 במרץ – 7 חיילים נפצעו בפיגוע משולב של מטען חבלה וירי ליד חומש שבשומרון - 3 באורח בינוני ו-4 באורח קל.
שני המחבלים שביצעו את הפיגוע נהרגו בתקיפת כטב"מ במחנה הפליטים ג'נין ב-20 במרץ.
13 במרץ – 2 פצועים קל ובינוני, מאבטח וחיילת, בפיגוע דקירה במחסום המנהרות בירושלים.
14 במרץ – פיגוע הדקירה בצומת בית קמה - מחבל תושב רהט הגיע למתחם הקניות בצומת בית קמה ודקר 4 אנשים.
אחד נהרג ו-3 נוספים נפצעו באורח קל.
16 במרץ – 2 מחבלים תושבי העיר חברון חדרו ליישוב היהודי בחברון וירו לעבר ילדים ובתי תושבים בעיר.
אחד המחבלים, שכיהן כאימאם במסגד בחברון, פתח בירי על ילדים ונהרג על ידי כוחות צה"ל.
19 במרץ – 2 ישראלים נפצעו, בהם אחד קשה, בפיגוע ירי סמוך לעוז וגאו"ן שבגוש עציון, המחבל נהרג.
22 במרץ – פיגוע הירי בצומת הפרסה חייל נהרג ו-6 ישראלים נפצעו בפיגוע ירי צליפה לעבר מיניבוס בצומת הפרסה שבבנימין - 2 במצב קשה, 1 במצב בינוני והיתר במצב קל.
המחבל נהרג על ידי מסוק קרב בתום מצוד של כמעט 5 שעות.
על גופתו נמצאה מערכת נשק צלפים בקליבר 7.62 מ"מ.
28 במרץ – 3 ישראלים נפצעו, מתוכם 1 במצב בינוני ושניים במצב קל בפיגוע ירי בכביש 90 סמוך לכפר הפלסטיני עוג'ה א-תחתא.
המחבל, קצין ברשות הפלסטינית ותושב הכפר, הסגיר את עצמו למחרת לידי צה"ל.
31 במרץ – אזרח כבן 20 וחייל נפצעו קל בפיגוע דקירה בתחנה המרכזית בבאר שבע.
31 במרץ – פיגוע הדקירה בגן יבנה: מחבל מדורא שבנפת חברון דקר 3 ישראלים בקניון "פרנדלי" שבגן יבנה.
אחד נפצע אנושות ונפטר לאחר שבוע.
שניים נפצעו באורח קשה, המחבל נהרג.
בחודש זה בוצעו 513 פיגועים, כולל יידויי אבנים, בהם נחטף ונרצח אחד ונפצעו 28.
3 באפריל – מחבל ערבי-ישראלי, תושב טירה, דרס 4 שוטרים שנפצעו באורח קל עד בינוני סמוך לכוכב יאיר צור יגאל.
משם נמלט למעבר אליהו (הסמוך לאלפי מנשה), ניסה לדקור מאבטחים ונהרג.
5 באפריל – ניסיון פיגוע בצומת מגידו: מחבל ערבי-ישראלי בן 17 ניסה באמצעות פטיש לפגוע בשוטרים אשר שהו בתחנת דלק, בוצע לעברו ירי והוא נוטרל כשהוא במצב קל.
7 באפריל – מחבל פלסטיני פתח בירי לעבר כלי רכב ישראלים בכביש 55 ליד צומת נבי אליאס.
חיילת בת 19 נפצעה באורח קשה ואדם נוסף נפצע קל עד בינוני.
12 באפריל – רצח בנימין אחימאיר: הנער הישראלי בנימין אחימאיר בן ה-14 מחוות מלאכי השלום נרצח בסמוך למאחז מלאכי השלום בעת שרעה צאן על ידי מחבל מהכפר הערבי אל-מוע'ייר.
21 באפריל – ישראלי נפצע קל בפיגוע תופת בבנימין לאחר שבעט בדגל אש"ף ממולכד.
21 באפריל – פיגוע ירי וניסיון דקירה לעבר כוח צה"ל בבית ענון, סמוך לקריית ארבע, ללא נפגעים.
22 באפריל – 3 ישראלים נפצעו קל בפיגוע דריסה בשכונת רוממה בירושלים.
המחבלים, תושבי חברון, נעצרו לאחר מרדף משטרתי.
24 באפריל – פצוע קל בפיגוע דקירה בכביש 60, המחבלת נהרגה.
26 באפריל – יהודיה בת 18 נפצעה באורח קשה מאוד בפיגוע דקירה ברמלה על ידי מחבל ערבי-ישראלי.
השר לביטחון לאומי איתמר בן גביר הגיע לזירה ונפצע בתאונת דרכים בדרך חזרה מזירת הפיגוע.
30 באפריל – מחבל מוסלמי ממוצא טורקי דקר שוטר בשער הפרחים בירושלים ופצע אותו באורח בינוני.
בחודש זה בוצעו 531 פיגועים, כולל יידויי אבנים, בהם נהרגו שלושה ונפצעו 12.
26 במאי – מחבל שניסה לבצע פיגוע דקירה בציר שבין קריית ארבע לגוש עציון, בצומת בית ענון שליד חברון, נוטרל על ידי הכוחות במקום.
29 במאי – פיגוע הדריסה בצומת המטווחים: מחבל פלסטיני שהגיע משכם דרס שני חיילים בצומת המטווחים שבכניסה הדרום מזרחית של שכם.
שני החיילים נפצעו אנוש ואחר כך נקבע מותם.
המחבל נמלט לשכם, ונהרג כשנה וחצי לאחר הפיגוע, בנובמבר 2025.
בחודש זה בוצעו 398 פיגועים, כולל יידויי אבנים, בהם נהרגו שניים ונפצעו 25.
10 ביוני – שני מחבלים חמושים חדרו לחוות שדה אפרים שבגוש טלמונים והציתו מבנה יביל שבו התגוררו זוג נשוי שלא שהה במקום.
אחד המחבלים נהרג בידי כוחות צה"ל וימ"ס באותו יום, והמחבל השני נעצר.
22 ביוני – רצח אמנון מוכתר: אזרח ישראלי נורה ונרצח כאשר נכנס עם רכבו הפרטי לקלקיליה על מנת לקנות פירות וירקות.
באוגוסט 2024 נהרגו שני המחבלים האחראים לפיגוע בתקיפה אווירית של חיל האוויר בטול כרם.
27 ביוני – צוות לוחמים שנסע בפנתר תאג"ד בג'נין נפגע ממטען גחון, וכאשר פרק מהכלי והגיע כוח חילוץ מסיירת חרוב הופעל בשלט רחוק מטען חבלה נוסף שגרם לרוב הנפגעים.
באירוע נהרג מפקד מחלקת צלפים מסיירת חרוב סרן אלון סאקאג'יו, ונפצעו 16 לוחמים, מהם אחד במצב קשה.
שלושת המחבלים שביצעו את הפיגוע נהרגו בשבוע שלאחר מכן.
בחודש זה בוצעו 500 פיגועים, כולל יידויי אבנים, בהם נהרגו שלושה ונפצעו 27.
3 ביולי – פיגוע הדקירה בקניון בכרמיאל: מחבל ערבי-ישראלי תושב נחף ביצע פיגוע דקירה ופצע 2 באורח קשה בקניון בכרמיאל, בהמשך נקבע מותו של אחד מהם.
7 ביולי – רצח יוחאי אבני: יוחאי אבני, כלבן בשירות בתי הסוהר, נרצח על ידי מחבל פלסטיני, שדקר אותו עשרות פעמים בכל גופו ולאחר מכן הצית את גופתו ואת דירתו שבגבעון החדשה.
14 ביולי – פיגוע דריסה בתחנת אוטובוס בצומת ניר צבי: 4 ישראלים נפצעו; אחד באורח אנוש, אחד באורח קשה והיתר באורח קל-בינוני.
המחבל, תושב כפר עקב נוטרל.
אחד הפצועים מת מפצעיו לאחר כעשרה ימים.
16 ביולי – מחבל בן 19, תושב עזה, דקר לוחם מג"ב בעיר אל-בירה ופצע אותו באורח קל.
בתגובה, לוחם אחר ירה לעברו והרג את המחבל.
16 ביולי – שלושה ישראלים נפצעו באורח קל מירי מחבלים בצומת רמין.
כוחות צה"ל פתחו במצוד אחר שלושת המחבלים.
בזירת הפיגוע נמצאו 53 תרמילים של כדורי 5.56. בינואר 2025 אחד המחבלים שביצעו את הפיגוע נהרג בתקיפה אווירית בטולכרם.
18 ביולי – ארבעה ישראלים (ביניהם תינוק בן שנה וחצי) נפצעו באורח בינוני וקל מפיצוץ מטען חבלה סמוך ליישוב חרמש.
חמישה ימים לאחר מכן, המחבל זאהר רדאד נעצר ומת מפצעיו ב-25 באוגוסט לאחר שנפצע קשה במעצרו.
22 ביולי – אזרח זר קנדי-טורקי מוסלמי ניסה לבצע פיגוע דקירה נגד חבר כיתת כוננות ליד נתיב העשרה ונורה למוות ללא נפגעים.
25 ביולי – בפיגוע ירי בצומת נבי אליאס שבכביש 55 נפצעו שלושה חיילים באורח קל עד בינוני.
31 ביולי – בפיגוע ירי ודקירה בצומת העוקפים נפצע ישראלי באורח בינוני.
בחודש זה בוצעו 489 פיגועים, כולל יידויי אבנים, בהם נהרגו חמישה ונפצעו 29.
4 באוגוסט – פיגוע דקירה בחולון: מחבל פלסטיני תושב סלפית דקר מספר אנשים, ורצח אשה בת 70 וגבר בן 80, ועוד שני פצועים במצב קשה ובינוני.
6 באוגוסט – לוחמת מג"ב נפצעה באורח קל בפיגוע דקירה במחסום המנהרות, המחבל נוטרל.
11 באוגוסט – הפיגוע בצומת מחולה: שלושה מחבלים חמושים פתחו בירי בצומת מחולה בכביש 90 בבקעת הירדן, רצח ישראלי ופצע אחר באורח בינוני.
12 באוגוסט – אזרח ישראלי נפצע קשה בפיגוע ירי בקלקיליה שבוצע על ידי מחבל חמאס בן 18 שהיה בעבר אסיר ביטחוני ושוחרר בעסקת שחרור החטופים בנובמבר 2023. כוח צה"ל הרג את המחבל.
18 באוגוסט – הפיגוע בפארק בראון: מחבל פלסטיני מקלקיליה שעבד בפארק התעשייה בראון ליד קדומים הכה מאבטח בפטיש, פצע אותו אנושות, חטף את נשקו, גנב רכב עם לוחית זיהוי ישראלית, ונמלט מהמקום.
המאבטח נפטר מפצעיו בבית החולים.
18 באוגוסט – פיגוע התאבדות בתל אביב: מחבל פלסטיני מאזור שכם פוצץ מטען חבלה רב עוצמה שהיה עליו, בדרום תל אביב בסמוך לבית כנסת ברחוב לח"י.
רוכב קורקינט שנסע ברחוב נפצע באורח בינוני.
המחבל היה חלק מתשתית חמאס בשכם שהונחתה על ידי מפקדת חמאס בטורקיה לבצע פיגועי תופת בישראל.
25 באוגוסט – פיגוע דריסה בצומת אריאל גבר בן 39 נפצע קל, אישה בת 68 לקתה בחרדה.
25 באוגוסט – מטען חבלה התפוצץ על אוטובוס אזרחי בסמוך לכפר מראח רבאח שבחטמ"ר עציון, נגרם נזק לאוטובוס, לא היו נפגעים.
30 באוגוסט – בתחנת הדלק בצומת גוש עציון, מחבל פלסטיני ניסה לבצע פיגוע באמצעות מכונית תופת.
מפקד חטיבת עציון נפצע באורח קל והמשיך לפקד על חיסול המחבל, כמו כן נפצעו קצין לוחם נוסף באורח בינוני וקצין במילואים המשרת כרבש"ץ אחד היישובים הסמוכים במרחב באורח קל.
30 באוגוסט – מחבל חדר חדר ליישוב כרמי צור, סייר הביטחון פתח במרדף רכוב, התנגש ברכבו של המחבל ולאחר מכן פרק מהרכב והרג את המחבל.
במהלך חילופי האש התפוצץ מטען חבלה שהיה ברכב המחבל.
בחודש זה בוצעו 462 פיגועים, כולל יידויי אבנים, בהם נהרגו שבעה ונפצעו 13.
1 בספטמבר – פיגוע הירי במחסום תרקומיא – בפיגוע ירי בכביש 35 ליד מעבר תרקומיא מחבלים רצחו שלושה שוטרים ממחוז יהודה ושומרון.
2 בספטמבר – מחבלים מלכדו מכונית עם שני בלוני גז שחוברו למנגנון הפעלה חשמלי, בסמוך לכניסה ליישוב עטרת, ותכננו לפגוע ברכב הסעות של תלמידים שיצא מהיישוב.
המכונית נוטרלה בידי חבלנים של המשטרה.
באוקטובר 2024 חיל האוויר הרג בטולכרם את מתכנן הפיגוע.
8 בספטמבר – הפיגוע במעבר אלנבי: 3 ישראלים נרצחו בפיגוע ירי במעבר אלנבי, המחבל הירדני נהרג.
11 בספטמבר – פיגוע הדריסה בצומת גבעת אסף: חייל נרצח בפיגוע דריסה בצומת גבעת אסף שבבנימין, המחבל נוטרל ונעצר.
15 בספטמבר – שוטר נפצע באורח קל בפיגוע דקירה בשער שכם, המחבל, בדואי תושב ערערה בנגב, נהרג.
בחודש זה בוצעו 491 פיגועים, כולל יידויי אבנים, בהם נהרגו 11 ונפצעו 76.
7 אזרחים נרצחו ועוד 16 נפצעו, אחד המחבלים נהרג, ואחד אושפז במצב קשה.
6 באוקטובר – הפיגוע בתחנה המרכזית של באר שבע: מחבל תושב הפזורה הבדואית רצח שוטרת ופצע עוד 8 בפיגוע משולב של ירי ודקירה בתחנה המרכזית בבאר שבע, בהם שניים באורח קשה, 4 באורח בינוני והיתר באורח קל.
6 באוקטובר - פורעים ערבים יידו אבנים לעבר שני רכבים בכביש 5525 בין היישובים יצהר לחוות גלעד.
כתוצאה מכך נפצעה צעירה בת 23 במצב קל והיא נזקקה לטיפול רפואי בבית חולים.
9 באוקטובר – פיגוע הדקירה בחדרה: אברך נרצח ו-5 ישראלים נפצעו, בהם אחד באורח אנוש ו-3 באורח קשה בפיגוע דקירה במספר זירות בחדרה, המחבל - פלסטיני שהתאזרח בישראל בשנת 2012, תושב אום אל-פחם - נוטרל.
15 באוקטובר – פיגוע הירי בכביש 4: ישראלי נרצח ושניים נוספים נפצעו באורח בינוני-קשה בפיגוע ירי במחלף יבנה ובצומת ניר גלים, המחבל נהרג.
18 באוקטובר – שני חיילי צה"ל נפצעו באורח בינוני בפיגוע ירי בנאות הכיכר על ידי שני מחבלים שחדרו משטח ירדן ונהרגו לאחר מרדף.
27 באוקטובר – פיגוע הדריסה בגלילות: ישראלי נרצח ו-35 ישראלים נפצעו, חלקם באורח קשה.
המחבל תושב קלנסווה נוטרל לאחר שניסה לרדת מהמשאית עם סכין.
27 באוקטובר – מחבל תושב מזרח ירושלים ניסה לדרוס חיילים בחיזמא ונוטרל.
בחודש זה בוצעו 423 פיגועים, כולל יידויי אבנים, בהם נפצעו 15.
11 בנובמבר – מחבל שנהג ברכב לא חוקי, דרס כוח של צה"ל סמוך לאל-ח'דר ונמלט.
שני לוחמי צה"ל נפצעו באורח קל ובינוני.
יממה לאחר מכן שני חשודים הסגירו את עצמם לכוחות הביטחון בתום מצוד אחריהם.
13 בנובמבר – שתי לוחמות צה"ל נפצעו באורח קל בפיגוע דריסה בכניסה לכפר דיר קדיס.
המחבל נמלט מהזירה אך אותר ונתפס בהמשך.
29 בנובמבר – תשעה ישראלים נפצעו מירי לעבר אוטובוס לא ממוגן בדרכו מאריאל לתל אביב בצומת גיתי אבישר.
מבין הפצועים נפצעו שלושה באורח קשה, אחד באורח בינוני וחמישה באורח קל.
בחודש זה בוצעו 479 פיגועים, כולל יידויי אבנים, בהם נהרגו שניים ונפצעו 19.
7 בדצמבר – מחבל הגיע למעבר קלנדיה כשהוא חמוש בסכין, וירה זיקוקים בכינון ישיר לעבר כוחות הביטחון שפעלו במקום, ונוטרל מיידית על ידי מאבטח אזרחי שביצע ירי לעבר המחבל, ללא נפגעים בקרב כוחות הביטחון.
המחבל לבש חולצה של ארגון הטרור המדינה האסלאמית.
7 בדצמבר – מחבל ביצע פיגוע דריסה בצומת אל פוואר בהר חברון, ופצע חייל צה"ל באורח קשה ושני אזרחים נוספים באורח קל.
המחבל נמלט והסגיר את עצמו כמה שעות לאחר מכן.
10 בדצמבר – 2 ישראלים נפצעו באורח קל בפיגוע דריסה בבני ברק שבוצע על ידי מחבל ערבי-ישראלי.
12 בדצמבר – פיגוע הירי בכביש המנהרות ילד בן 10 נרצח ועוד 3 אנשים נפצעו בפיגוע ירי נגד אוטובוס במחסום המנהרות.
15 בדצמבר – מחבל ירה לעבר רכב ישראלי סמוך לאזור התעשייה ברקן, לא היו נפגעים.
19 בדצמבר – מחבל חנק ודקר אישה בת 70, תושבת מרכז ירושלים, שנפצעה קשות.
כמה שעות לאחר מכן, חיילי צה"ל עצרו את המחבל בן 60, תושב שכונת סילואן שמרכז חייו באזור רמאללה שבשטחי יהודה ושומרון.
25 בדצמבר – מטען התפוצץ על רכב צבאי מסוג "דוד" במהלך מבצע של כוחות צה"ל בטולכרם, ופצע את מפקד חטיבת מנשה אל"ם איוב כיוף באורח קל.
בנובמבר 2025 צה"ל ושב"כ לכדו את חוליית הטרור שהצמידה את המטען.
27 בדצמבר – קשישה בת 83 נרצחה בפיגוע דקירה בהרצליה פיתוח, המחבל תושב טולכרם נוטרל ונעצר.
פיגור סביבתי הוא עיכוב בהתפתחות התקינה של האדם שאינו נובע מפגיעה פיזית או גנטית, אלא מחוסר בגירויים סביבתיים ראויים או מסביבה שאינה נגישה לצרכיו הספציפיים.
המצב יכול להתבטא במישורים שונים, כולל פיזי, שכלי, וחברתי.
חשיבות האבחון המוקדם וההתערבות הטיפולית היא קריטית למניעת השלכות לטווח הארוך של הפיגור הסביבתי.
פיגור סביבתי מהווה תוצאה של עיכוב בהתפתחות התקינה של הילד, אשר אינו נבע מגורמים פיזיולוגיים או גנטיים, אלא נגרם כתוצאה מחוסר בגירויים איכותיים בסביבת גידולו.
המונח משקף את ההבנה כי הסביבה בה אדם גדל משפיעה באופן מכריע על התפתחותו הפיזית, השכלית והחברתית.
גירויים סביבתיים כגון אינטראקציה חברתית, פעילות פיזית וחשיפה לשפה ולתרבות, הם חיוניים להתפתחות המוח ולרכישת מיומנויות חדשות.
כאשר ילדים אינם מקבלים גירויים אלה באופן מספיק או איכותי, הם עלולים לחוות פיגור בתחומים מסוימים של ההתפתחות שלהם.
לפיכך, הזיהוי המוקדם של ילדים הנמצאים בסיכון לפיגור סביבתי והתערבות אפקטיבית היא מפתח לקידום התפתחותם התקינה.
זאת משום שתקופת הילדות המוקדמת מהווה חלון הזדמנויות קריטי להתפתחות מוחית, כאשר המוח הצעיר הוא נמצא במצב הכי פלסטי וקליט ללמידה במהלך חייו של האדם.
פעולה מוקדמת יכולה לסייע במניעת עיכובים התפתחותיים ובתמיכה בהשגת פוטנציאל ההתפתחות המלא של הילד.
מחקרים הראו כי סביבה תומכת, עשירה בגירויים ומותאמת לצורכי הילד, יכולה להביא לשיפורים משמעותיים בתחומים השונים של ההתפתחות, ולכן, ההתערבות בשלבים הראשונים של החיים מהווה את האסטרטגיה היעילה ביותר למניעת פיגור סביבתי ולקידום בריאות נפשית ותפקוד אופטימליים.
עם זאת, חשוב לזכור כי ההתערבות הטיפולית צריכה להיות מותאמת אישית ומקיפה, מתחשבת בצרכים הייחודיים ובסביבה הספציפית של כל ילד.
כך, למשל, ילד החי בסביבה עם מגבלות חומריות יזדקק לתמיכה שונה מאשר ילד החווה חוסר בגירויים חברתיים או אינטלקטואליים.
במקרים מסוימים, תמיכה כלכלית ושיפור התנאים הפיזיים בבית עשויים להוות צעד ראשוני חשוב, בעוד שבמקרים אחרים, פעילות חינוכית עשירה ומגוונת תהיה המפתח לשחרור הפוטנציאל של הילד.
הערכה רפואית ופסיכולוגית יסודית, לצד תכנון תוכנית התערבות פרטנית, חיוניים לאיתור ולטיפול בפיגור סביבתי.
כלי דיאגנוסטיים ומבחנים התפתחותיים משמשים לזיהוי מוקדם של סיכונים ולניטור של התקדמות הילד לאורך זמן.
כמו כן, תוכניות התערבות יכולות לכלול שיטות טיפוליות מוכחות, כגון טיפול על ידי אומנות, פיזיותרפיה, וטיפולים התנהגותיים וחינוכיים שמטרתם לקדם את ההתפתחות הכוללת של הילד.
ילד הגדל בסביבה מבודדת עם אוצר מילים דל עלול לפתח אוצר מילים דל בעצמו.
ילד עם הפרעות קשב וריכוז זקוק לתנאים מותאמים ללמידה; בלעדיהם, ייתכן שלא יוכל להפגין את כישוריו האינטלקטואליים.
ילדים שגדלו במקומות נידחים כמו מרתפים או יערות על ידי חיות בר סובלים מפיגור סביבתי בשל חוסר בגירויים הנחוצים להתפתחות תקינה.
ילדים עם טונוס שרירים נמוך יכולים להשיג התקדמות משמעותית בתנועה באמצעות אימונים מוקדמים ופיזיותרפיה, ובניגוד לכך, ילדים עם לקות תנועתית שלא זוכים לטיפול מתאים עלולים לחוות החמרה במצבם.
אדם שנמנע מאינטראקציה חברתית מתוך טבעו ולא נחשף לסביבה תומכת יכול לפתח קשיים במיומנויות חברתיות ותקשורתיות.
רשימת פיגועי טרור נגד ישראלים שהתרחשו בשנת 2025 במדינת ישראל וביהודה ושומרון, כולל בזירת יהודה ושומרון במלחמת חרבות ברזל ובמבצע "חומת ברזל", לפירוק ארגוני הטרור הפלסטיני במחנות הפליטים בג'נין ובטולכרם.
בחודש זה בוצעו 533 פיגועים, כולל יידויי אבנים, בהם נהרגו 3 ונפצעו 33.
1 בינואר – מחבל ניסה לדרוס כוח מחטיבת אפרים שפעל באזור דיר קדיס, סמוך למעבר חשמונאים שבשומרון.
לוחמת צה"ל נפצעה באורח קל וטופלה בשטח.
3 בינואר – אזרח ישראלי נפצע מיידוי אבנים של מחבלים לעבר אוטובוס אזרחי סמוך לכיכר קרני שומרון, נזק נגרם לאוטובוס.
5 בינואר – מחבלת פלסטינית ניסתה לדקור ישראלי שנכנס לצורכי מסחר לכפר דיר קדיס, הישראלי הצליח להימלט ולא נפגע.
כוחות הביטחון כיתרו את הכפר ופתחו במצוד אחר המחבלת.
8 בינואר – ערבים יידו מספר בקבוקי תבערה לעבר רכבים בכביש גוש עציון-ירושלים.
12 בינואר – מחבלים יידו אבנים לעבר רכבים אזרחיים סמוך לכפר חארס ופצעו אזרחית ישראלית באורח קל, נזק נגרם למספר רכבים.
כוחות הביטחון פתחו בסריקות אחר המחבלים.
18 בינואר – מחבל חמאס תושב טולכרם דקר בשכונת לב תל אביב גבר בשנות העשרים לחייו, ופצע אותו קשה.
21 בינואר – מחבל מוסלמי ממוצא מרוקני דקר בנחלת בנימין שבתל אביב-יפו ארבעה אזרחים ופצע שניים מהם באורח בינוני ושניים באורח קל, וחוסל על ידי שני לוחמי יחידת שלדג בחופשה ושוטרת מג"ב עם אקדח.
המחבל הוא קאדי עבד אל עזיז, אזרח מרוקו בן 29 שנשא תעודת תושב אמריקאי, והגיע לישראל 3 ימים קודם לכן.
22 בינואר – מחבלים יידו מטען חבלה לעבר רכבים ישראלים בכביש עוקף חווארה.
כוחות צה"ל ביצעו סריקות במרחב לאיתור המחבלים.
22 בינואר – אותר מטען צינור מחובר לרחפן ליד בור הציפורים שבין מאדמא ליצהר.
בחודש זה בוצעו 416 פיגועים, כולל יידויי אבנים, בהם נהרגו 3 ונפצעו 24.
2 בפברואר – שני רועי צאן מחוות קשואלה שבגוש עציון יצאו למרעה שבמהלכו עשרה פורעים ערבים עם אלות ואבנים תקפו אותם, אחד מהרועים נפצע באופן בינוני בראשו ופונה לבית חולים.
4 בפברואר – פיגוע הירי בתיאסיר: מחבל חמוש חדר לתוך פילבוקס צה"לי ליד תיאסיר, ירה לעבר הכיתה ששהתה בו והרג שני לוחמים ופצע שמונה נוספים.
13 בפברואר – מחבל ניסה לבצע פיגוע דריסה בכניסה לבסיס חטמ"ר שומרון וחוסל בידי כוח צה"ל.
14 בפברואר – מחבל תושב ג'נין תקף עם מעדר גבר בן 62 ופצע אותו קל בחצר ביתו ביישוב גן נר שבגלבוע.
המחבל נתפס באורווה ביישוב ביום שלמחרת.
20 בפברואר – פיגוע המטענים באוטובוסים בבת ים ובחולון: פיצוצים אירעו בשלושה אוטובוסים בבת ים כשהם ריקים מנוסעים.
שני מטענים נוספים אותרו באוטובוסים בבת ים ובחולון, שלא התפוצצו, ועל אחד מהם נכתב: "נקמה מטול כרם".
22 בפברואר – מחבלים מהכפר דיר דיבוואן דקרו רועה צאן יהודי בסמוך ליישוב מעלה מכמש בהרי בנימין, והכו רועה צאן נוסף שבא לעזרתו.
27 בפברואר – הפיגוע בצומת כרכור: בפיגוע משולב שכלל דריסה ודקירה בצומת כרכור שליד פרדס חנה-כרכור נרצחה נערה ונפצעו 13 נוספים, מתוכם 1 במצב קשה.
לאחר כמה דקות המשטרה הרגה את המחבל בגן שמואל בתום מרדף.
המחבל הוא ערבי מהכפר סילת אל-חארית'יה, ששהה בישראל ללא אישור.
28 בפברואר – מחבל ביצע ירי לעבר רכב ישראלי סמוך לכפר בורוקין, ללא נפגעים אך נגרם נזק לרכב.
כוחות צה"ל פתחו בסריקות אחר מקור הירי וביצעו חסימות במרחב.
בחודש זה בוצעו 441 פיגועים, כולל יידויי אבנים, בהם נהרגו 2 ונפצעו 14.
3 במרץ – פיגוע הדקירה בחיפה: גבר בן 70 נרצח וארבעה נוספים נפצעו בפיגוע דקירה במרכזית המפרץ בחיפה.
המחבל, דרוזי תושב שפרעם בעל אזרחות גרמנית אשר התגורר בחו"ל ורק כחודש לפני הפיגוע חזר לישראל, חוסל על ידי מאבטחי התחנה המרכזית.
4 במרץ – מחבל חמוש בסכין רץ לעבר לוחמי צה"ל במחסום חומש הסמוך לשבי שומרון וחוסל על ידי הלוחמים.
6 במרץ – מחבלים יידו אבנים לעבר מספר רכבים ישראליים שנסעו על ציר אזרחי מרכזי בכפר חוסאן.
כתוצאה מכך נפצע ישראלי באורח קל ופונה לקבלת טיפול רפואי בבית חולים.
כוחות הביטחון החלו בסריקות במרחב אחר המחבלים.
10 במרץ – מחבלים יידו אבנים לעבר רכב ישראלי, סמוך לכפר אודלה שבשומרון.
תינוקת ישראלית נפצעה קל מריסיסי זכוכית.
11 במרץ – מחבל יידה אבנים לעבר רכב ישראלי בסמוך ליישוב אביתר.
כתוצאה מכך נפצעה אזרחית ישראלית באורח קל, וקיבלה טיפול רפואי בשטח.
כוחות הביטחון פתחו בסריקות במרחב אחר המחבל.
12 במרץ – מחבל ירה לעבר רכב סמוך לחוות שובאל שקרובה לאזור התעשייה אריאל.
כתוצאה מהירי ישראלי נפצע בינוני.
24 במרץ – הפיגוע בצומת התשבי: מחבל ערבי-ישראלי מוואדי עארה דרס עובר אורח בצומת התשבי, דקר אותו בסכין, ולאחר מכן ירה לעבר רכב שעבר במקום ורצח את אחד מנוסעיו, כבן 75. המחבל חוסל בידי שוטרי מג"ב.
25 במרץ – מחבל ללא אישורי שהייה ניסה לדרוס שוטר באזור התעשייה מישור אדומים לאחר שנעצר לבדיקה.
השוטר ירה לעברו והוא נפצע קשה.
25 במרץ – מחבל ביצע פיגוע דריסה לעבר שתי הולכות רגל שהיו בסמוך לצומת מחנה ש"י.
המחבל, תושב קלנדיה בשנות ה-30 לחייו נעצר יממה לאחר מכן.
28 במרץ – מחבלים תקפו רועה צאן יהודי בשטחי מרעה סמוך לסוסיא, ופצעו אותו קל.
נער נוסף שהיה באזור נפצע קל גם הוא מאבנים שהושלכו לעברו.
בחודש זה בוצעו 452 פיגועים, כולל יידויי אבנים, בהם נפצעו 7.
1 באפריל – פורעים ערבים תקפו ויידו אבנים לעבר נערים בחווה בנחל ייט"ב, 2 נפצעו קל.
3 באפריל – מחבלים ערבים ידו אבנים לעבר רכבים בכביש 375, שסמוך לחוסאן שבגוש עציון.
כוח של צה"ל ירה לעברם, הרג את אחד המחבלים ופצע אחד אחר.
8 באפריל – מחבלת זרקה אבנים לעבר חיילים שהיו בעמדה בצומת גיתי שבשומרון.
לאחר מכן היא ניסתה לדקור אותם, נורתה ונהרגה.
14 באפריל – פיגוע דריסה סמוך לדאהרייה בהר חברון, לוחם נפצע קל ומחבל נמלט.
16 באפריל – מחבלים יידו אבנים ובקבוק צבע לעבר אוטובוס תיירים בסמוך לבורקה.
כתוצאה מכך נפצעו שתי אזרחיות אמריקאיות באורח קל אשר קיבלו טיפול רפואי בנקודה.
17 באפריל – שלושה מחבלים יידו אבנים לעבר רכבים ישראלים על כביש 505 במרחב הכפר עוסארין.
לוחמים בכוח מיחידה 636 הרגו שניים מהמחבלים ופצעו את השלישי.
20 באפריל – מחבל תושב קבאטיה פתח בירי לעבר חיילים במחסום חומש שבשומרון, ונהרג.
בחודש זה בוצעו 426 פיגועים, כולל יידויי אבנים, בהם נהרגו 2 ונפצעו 13.
1 במאי – מחבלים יידו אבנים לעבר יהודים מחווה סמוך לאתר סוסיא, יהודי נפצע קל בראשו ופונה לבית חולים.
7 במאי – פיגוע ירי באזור מעבר ריחן, 2 חיילי מילואים נפצעו קשה.
לאחר מספר שעות המחבל נלכד.
7 במאי – מחבל ביצע פיגוע משולב שכלל דריסה ודקירה בהר חברון בצומת הכבשים.
חייל נפצע בינוני, והמחבל חוסל.
14 במאי – פיגוע הירי בכביש 446 – מחבל ירה מתוך רכב אל רכב אחר וירה בגבר ואישה בהיריון מתקדם.
האישה בהיריון נרצחה, ותינוקה יולד במקום ונשאר בחיים, אך ב-29 במאי נפטר מפציעותיו.
16 במאי – מחבל בן 17 מבית חנינא דקר שוטר בירושלים, פצע אותו בינוני וחוסל על ידי לוחמי משמר הגבול.
17 במאי – שלושה מחבלים יידו אבנים לעבר כביש 60 בסמוך לבורקה, ללא נפגעים.
לוחמי יחידה 636 הגיבו בירי מדויק לעבר המחבלים, מחבל אחד חוסל ושניים נוספים נפגעו.
24 במאי – מחבל ניסה לדקור לוחמים במחסום בחברון, ונוטרל.
בחודש זה בוצעו 370 פיגועים, כולל יידויי אבנים, בהם נפצעו 7.
2 ביוני – מחבל ניסה להשליך אבנים לעבר ציר תנועה אזרחי במרחב סינג'יל וזרק לעבר לוחמי יחידה 636 שני בקבוקים המכילים חומר מסוכן.
הלוחמים פתחו באש וחיסלו את המחבל.
5 ביוני – שני רועי צאן יהודים נפצעו בינוני וקל אחרי שמחבלים תקפו אותם באבנים ובאלות בחווה בסמוך לבקעות שבבקעת הירדן.
12 ביוני – מחבל ירה לעבר כוחות צה"ל שפעלו במחסום חרמש.
19 ביוני – מחבלים יידו אבנים לעבר אוטובוס בכביש 50 סמוך לבית צפאפא שבירושלים.
נער בן 16 נפצע במצב קל עם חתכים כתוצאה משברי זכוכיות.
25 ביוני – בכפר מאלכ התפתח חיכוך בין אזרחים ישראליים לפלסטיניים אשר כלל יידוי אבנים הדדי.
כתוצאה מיידוי האבנים, נפצע קצין צה"ל באורח קל.
לאחר מכן מספר מחבלים ביצעו ירי מעומק הכפר ויידו אבנים לעבר כוחות צה"ל, שהשיבו באש לעבר מקור הירי וזורקי האבנים והרגו 3 מחבלים (ביניהם מחבל שהשתחרר מהכלא וישב על עבירות ביטחון) ופצעו 7 נוספים.
27 ביוני – מספר חסידי ברסלב נכנסו לקבר יוסף שבשכם ללא אישור צה"ל, 4 נפצעו קל מזריקת אבנים.
בחודש זה בוצעו 424 פיגועים, כולל יידויי אבנים, בהם נהרג 1 ונפצעו 19.
10 ביולי – הפיגוע בצומת גוש עציון (יולי 2025) – שני מחבלים התנפלו עם סכין על ישראלי בצומת גוש עציון ורצחו אותו.
המחבלים חוסלו על ידי אזרחים חמושים ואנשי ביטחון שהיו במקום.
10 ביולי – במהלך פעילות מבצעית של כוח צה"ל בכפר רומאנה, מחבל דקר לוחם צה"ל ופצע אותו באורח בינוני.
המחבל חוסל על ידי הכוח, הלוחם פונה לקבלת טיפול רפואי בבית חולים.
11 ביולי – מחבלים יידו אבנים לעבר אזרחים ישראלים סמוך לסינג'יל, כתוצאה מכך נפצעו באורח קל שני אזרחים ישראלים.
14 ביולי – מחבל ניסה לפגוע בחיילי צה"ל בנחל חדרה ליד מעוז צבי וחוסל.
23 ביולי – מחבלים יידו בקבוקי תבערה לעבר כביש 60 בסמוך לאל-ח'דר.
לוחמי יחידה 636 ירו לעבר המחבלים וחיסל שניים מהם, אין נפגעים בקרב הלוחמים.
24 ביולי – מחבל תושב טייבה ביצע פיגוע דריסה בתחנת אוטובוס באזור כפר יונה, סמוך לצומת בית ליד.
8 חיילי צה"ל נפצעו בפיגוע, ביניהם 2 באורח בינוני ו-6 באורח קל.
המחבל נמלט ונלכד יומיים לאחר מכן על עגורן בכפר יונה.
28 ביולי – מחבל יידה לבנה לעבר כוחות צה"ל במהלך פעילות מבצעית בחברון.
הכוח ירה לעבר המחבל להסרת האיום, המחבל נוטרל ואין נפגעים לכוחות צה"ל.
בחודש זה בוצעו 287 פיגועים, כולל יידויי אבנים, בהם נפצעו 15.
2 באוגוסט – מחבל תושב טולכרם הגיע לכניסה לקיבוץ מצר ושלף סכין בניסיון לבצע פיגוע דקירה.
13 באוגוסט – תושב טולכרם נעצר באתר בנייה ברעננה בידי שוטרי מרחב שרון בחשד לניסיון פיגוע.
13 באוגוסט – עשרות מחבלים פלסטינים יידו אבנים לעבר חייל צה"ל לא בתפקיד ואזרח ישראלי בסמוך לכפר דומא.
המחבלים המשיכו ביידוי האבנים ובתגובה החייל הגיב בירי להסרת איום, והרג מחבל אחד.
בהמשך, ניסו המחבלים לחטוף לחייל את נשקו.
כתוצאה מיידוי האבנים האזרח והחייל נפצעו באורח קל וקיבלו טיפול רפואי בנקודה.
14 באוגוסט – מחבל בן 20, תושב עזה, הגיע למחסום קלנדיה ושלף סכין ואחז בה בידו כשכוחות ביטחון התקרבו לכיוונו על מנת לבדוק אותו.
הלוחמים הגיבו במהירות ולאחר כמה שניות השתלטו על החשוד שהשליך את הסכין מידו, והוא נעצר על ידם.
17 באוגוסט – מחבלים יידו אבנים ביישוב במטה בנימין ופצעו ילד בן 12 באורח קל.
21 באוגוסט – מחבל ירה לעבר רועה צאן ישראלי בסמוך למלאכי השלום, ופצע אותו קל.
המחבל נמלט לאזור הכפר אל-מוע'ייר וצה"ל פתח אחריו במצוד.
המחבל נעצר מספר שעות לאחר מכן.
21 באוגוסט – מחבל התקרב לעבר לוחמי צה"ל בחסם תמר שבחברון ושלף לעברם רובה אוויר.
המחבל נוטרל, לא היו נפגעים בקרב הלוחמים.
24 באוגוסט – שני שב"חים תושבי שכם (אחד מהם היה דרוש מעצר וחשוד בתכנון פיגוע) נעצרו באזור נמל תל אביב בידי צוות טקילה בחשד שתכננו לבצע פיגוע.
בחודש זה בוצעו 319 פיגועים, כולל יידויי אבנים, בהם נהרגו 9 ונפצעו 24.
8 בספטמבר – פיגוע הירי בצומת רמות: 2 מחבלים פתחו באש לעבר אזרחים בתוך אוטובוס בצומת רמות, 6 נרצחו ו-11 נוספים נפצעו.
11 בספטמבר – במהלך פעילות מבצעית של צה"ל, רכב פנתר נפגע ממטען צינור בכניסה לטולכרם באזור מעבר ניצני עוז, ושני חיילי צה"ל נפצעו באורח בינוני וקל.
חמאס והג'יהאד האסלאמי לקחו אחריות משותפת על הפיגוע.
12 בספטמבר – מחבל תושב מחנה הפליטים שועפט ביצע דקירה בשני אורחי מלון בקיבוץ צובה ופצע אותם באורח קשה ובינוני.
שוטר מג"ב שהתארח במלון והבחין במתרחש חתר למגע ועצר את המחבל.
15 בספטמבר – מטען מאולתר הוצמד על רכב צבאי במהלך פעילות מבצעית בטולכרם.
המטען לא התפוצץ ולא היו נפגעים.
18 בספטמבר – הפיגוע במעבר אלנבי: מחבל ירדני פתח באש ודקר שני ישראלים במעבר אלנבי, ורצח אותם.
23 בספטמבר – עשרות מחבלים פלסטינים יידו אבנים ותקפו אזרחים ישראלים בשטח מרעה בסמוך לאל מוע'ייר.
כתוצאה מכך, אזרח ישראלי נפצע באורח קל ופונה לקבלת טיפול רפואי.
במהלך האירוע, חייל צה"ל בחופשה אשר נכח בנקודה ירה מספר כדורים לאוויר ובהמשך לעבר החשודים שהמשיכו להתקרב, והרג מחבל אחד ופצע חמישה נוספים.
28 בספטמבר – מחבל פלסטיני ביצע פיגוע דריסה בישראלי ששהה בצומת ג'ית.
הישראלי נהרג כתוצאה מירי של כוחות צה"ל לעבר המחבל לשם נטרולו.
30 בספטמבר – מחבל ביצע פיגוע דריסה בצומת אל-ח'דר שבכביש 60, ופצע שניים נערים יהודים באורח קשה ובינוני.
לאחר מכן ניסה המחבל לדקור את אל"ם במיל' חזי נחמה שנכח במקום וניטרל את המחבל.
בחודש זה בוצעו 400 פיגועים, כולל יידויי אבנים, בהם נפצעו 19.
2 באוקטובר – במהלך יום הכיפורים, 2 מחבלים הגיעו ברכב למחסום בל בסמוך למודיעין בכביש 443 וניסו לפגוע בכוח צה"ל, אחד מהמחבלים נהרג והשני נעצר.
לא היו נפגעים בקרב חיילי צה"ל.
4 באוקטובר – פצועה באורח קל בפיגוע דריסה במחסום בידו שליד ירושלים.
המחבל ניסה להימלט ונלכד בידי כוחות הביטחון.
17 באוקטובר – מחבלים ירו לעבר רכב ישראלי על כביש 60 במרחב הכפר ביתין.
נגרם נזק לרכב אך לא היו נפגעים.
18 באוקטובר – מחבלים ירו לעבר רכב ישראלי סמוך לחוות מבשר שלום שבשומרון.
19 באוקטובר – שני חיילי צה"ל נפצעו באורח בינוני ממטען חבלה שהושלך לעברם על ידי פלסטיני במהלך פעילות מבצעית בטובאס.
הג'יהאד האסלאמי לקח אחריות על הפיגוע.
בחודש זה בוצעו 326 פיגועים, כולל יידויי אבנים, בהם נהרג אחד ונפצעו 11.
10 בנובמבר – ירי לעבר בלשים ממחוז ש"י סמוך לבית חגי.
לא היו נפגעים, והמחבל נוטרל.
13 בנובמבר – שני מחבלים שהיו בדרכם לבצע פיגוע חוסלו בידי כוח צה"ל מיחידה 636 שביצע מארב בסמוך ליישוב כרמי צור.
13 בנובמבר – מחבלים יידו אבנים לעבר אוטובוס בעברו בצומת העוקפים.
18 בנובמבר – הפיגוע בצומת גוש עציון (נובמבר 2025): שני מחבלים פגעו עם רכבם בעוברי אורח בצומת גוש עציון ולאחר מכן יצאו מהרכב ויצאו למסע דקירות.
גבר כבן 71 נרצח, ושלושה ישראלים נוספים נפצעו.
המחבלים חוסלו על ידי כוחות הביטחון.
29 בנובמבר – מחבל השליך מוט ברזל על רכב ישראלי בכביש 5, סמוך למסחה.
הנהגת לקתה בחרדה וטופלה בידי מד"א.
בחודש זה בוצעו 350 פיגועים, כולל יידויי אבנים, בהם נהרגו 2 ונפצעו 7.
1 בדצמבר – פיגוע דריסה לעבר חיילים בצומת העוקפים שבאזור קריית ארבע.
בפיגוע נפצעה חיילת אחת באורח קל.
המחבל נמלט מהמקום, וחוסל בחברון באותו הלילה.
2 בדצמבר – פיגוע דקירה בעטרת.
המחבל דקר במהלך בידוק שני חיילי צה"ל ונוטרל.
7 בדצמבר – במהלך פעילות יזומה של צה"ל סמוך לעזון שבחטיבת אפרים, לוחמים מגדוד 890 זיהו שלושה מחבלים שיידו אבנים על מכוניות וסיכנו את ביטחונן.
הכוח הגיב בירי ממנו אחד המחבלים נהרג והשני נוטרל.
13 בדצמבר – בוצע ניסיון לתקוף חיילים ישראלים בכפר סילת אל-חארית'יה, אך התוקף נהרג.
14 בדצמבר – בחברון, מחבל דקר חייל ישראלי, אך הוא נפצע במתקפת נגד והוא מקבל טיפול רפואי.
17 בדצמבר – חיילים פתחו באש לאחר שרכב פגע במחסום בביתר, אך המחבלים נמלטו ולא היו נפגעים.
19 בדצמבר – ביריחו, אישה יהודייה כמעט נחטפה על ידי מחבלים אך ניצלה.
21 בדצמבר - המחבלים שיידו לבנים ופצצות בקבטיה ובאל-חריטיה בהתאמה נהרגו על ידי הצבא, ללא נפגעים.
26 בדצמבר – הפיגוע המשולב בעמק חרוד – מחבל שוהה בלתי חוקי מקבאטיה דרס למוות יהודי בן 70 בבית שאן, דקר למוות יהודיה בת 19 בעין חרוד ויידה אבנים על רכב בעפולה.
27 בדצמבר – מחבל ביצע ירי ליד מחסום חשמונאים בקרבת גדר ההפרדה ונמלט, לא היו נפגעים.
כתר הוטל על כמה כפרים, כוחות צה"ל רבים קפצו למרחב ולכדו באותו היום את המחבל היורה בכפר סאפא.
30 בדצמבר – מחבל ניסה לדרוס כוח צה"ל שפעל במרחב הכפר עינאבוס.
הכוח הגיב בירי לעברו וחיסל את המחבל.
רשימת פיגועי טרור נגד ישראלים שהתרחשו בשנת 2026 במדינת ישראל וביהודה ושומרון, כולל בזירת יהודה ושומרון במלחמת חרבות ברזל.
בחודש זה בוצעו 312 פיגועים, כולל יידויי אבנים, בהם נפצעו 8.
8 בינואר - בביתא, הסמוכה לשכם, מחבלים יידו בקבוקי תבערה לעבר כוחות ישראליים, אך נוטרלו ולא היו נפגעים ישראלים.
9 בינואר - מחבלים מעטארה זרקו אבנים על מתנחל מכפר טרפון אשר נפצע באורח קל.
שניים מהמחבלים נעצרו לאחר שברחו לבית בעטארה.
מחבל כבן 50 ניסה לדרוס לוחמים במרחב ח'ארת א-שיח, בשכונת ג'עברי בחברון.
לוחמי חטיבת הנח"ל השיבו אש ונטרלו אותו.
עשרות מחבלים מיברוד זרקו אבנים על מתנחלים מהחווה של מגורי, ליד ואדי חרמיה.
שני רועי צאן נפצעו, מחבל אחד נעצר.
מחבלים מאל מועייר זרקו אבנים על מתנחלים ממצודת דוד; שני פצועים.
11 בינואר - חייל אחד נפצע בתקיפה בשכם והתוקף נלכד ב-14 בינואר.
14 בינואר - מתנחל נפצע בירי בירושלים.
15 בינואר - מחבלים השליכו מטען ובקבוק תבערה לעבר רכב של מתנחל שנסע בכביש 449 בעלייה לבסיס בעל חצור.
הוטל כתר על כפר מאליכ, ובמהלכו נעצרו 3 חשודים.
16 בינואר - בוצע ירי לעבר מתנחל רועה צאן ממצודת דוד דרומית לאל מועייר.
הוא דיווח על כך, ולאחר מכן בוצע לעברו ולעבר הרבש"ץ ירי נוסף.
כוחות צה"ל נכנסו לאל מועייר, וכתוצאה מהפעילות חוסל אחד המחבלים בשם מוחמד נאסן.
27 בינואר - מחבלים משוקבא זרקו אבנים על רכב בכביש 446. השמשה התנפצה, ואישה בהריון נפצעה.
28 בינואר - ניסיון פיגוע דקירה במחסום המנהרות בירושלים.
מחבל נורה ונהרג לאחר שניסה לדקור את אנשי כוחות הביטחון.
פידל אלחנדרו קסטרו רוס (בספרדית: Fidel Alejandro Castro Ruz; 13 באוגוסט 1926 – 25 בנובמבר 2016) היה איש צבא ופוליטיקאי קובני.
קסטרו היה מנהיג קובה משנת 1959, עת עלה במהפכה, עד 19 בפברואר 2008. הפך את מדינתו למדינה הקומוניסטית הראשונה בחצי הכדור המערבי.
עד שנת 1976 החזיק בתואר ראש ממשלה, ואחריה בתואר נשיא מועצת המדינה ומועצת השרים.
פידל קסטרו נולד ב-13 באוגוסט 1926, בחוות הסוכר ביראן, במאיארי (Mayari), שבפרובינציית אוריינטה במזרח קובה, למשפחה אמידה: אביו, אנחל קסטרו אי ארחיס (Angel Castro), היה מהגר מספרד, ואמו, לינה רוס גונסאלס (Lina Ruz), הייתה הטבחית במשק ביתו.
היו לו אחות בשם חואניטה ואח בשם רמון .
קסטרו חונך בבתי ספר ישועים.
בשנת 1945 למד משפטים באוניברסיטת הוואנה, ב-1950 סיים את לימודיו ופתח משרד עם שני שותפים.
קסטרו התכוון לעמוד לבחירות לפרלמנט הקובאני בשנת 1952 מטעם "המפלגה האורתודוקסית", אך הפיכה שהוביל הגנרל פולחנסיו באטיסטה (1973–1901 Fulgencio Batista Y Saldivar), שהדיח את השליט המכהן, קרלוס פריו סוקאראס (Carlos Prio Socarras), הובילה לביטול הבחירות.
קסטרו הגיש תביעה כנגד באטיסטה על כי פעילותו מנוגדת לחוקה, אך תביעה זו נדחתה.
בתגובה ארגן קסטרו ב-26 ביולי 1953 התקפה חמושה על מחנה הצבא מונקאדה, במחוז אוריינטה.
כשהמונים מן המתקיפים נהרגו, וקסטרו נלקח בשבי, נשפט, ונדון לחמש-עשרה שנות מאסר.
במשפטו נשא קסטרו נאום שבו טען כי "ההיסטוריה תזכה אותי".
הוא שוחרר במהלך חנינה כללית במאי 1955, ויצא לגלות בארצות הברית ובמקסיקו.
קסטרו שב לקובה עם מספר גולים אחרים, כאשר הוא מפליג ממקסיקו לקובה על סיפון היאכטה שאורכה 18 מטר, ה"גראנמה".
הם נקראו "תנועת 26 ביולי".
בשלב זה לא היה קסטרו עדיין קומוניסט או אף סוציאליסט.
הוא הגדיר את עצמו ואת תנועתו כמאמינים ב"פילוסופיה ג'פרסונית".
ומחויבים ל"נוסחת לינקולן" בדבר שיתוף הפעולה בין ההון לכוח העבודה.
בשנת 1959 עוד ניתן היה לשמוע את קסטרו מתבטא בריאיון לעיתון "US News and World Report" כי אין לו "כל כוונה להלאים תעשיות כלשהן".
תנועת 26 ביולי פעלה לראשונה במחוז אוריינטה ב-2 בדצמבר 1956. רק שנים-עשר מהחברים המייסדים שרדו את הפעולה ונסוגו להרי סיירה מאסטרה, ומשם ניהלו מלחמת גרילה כנגד ממשלו של באטיסטה.
בין הניצולים היו ארנסטו "צ'ה" גווארה, רופא צעיר ממוצא ארגנטיני, ראול קסטרו, אחיו של פידל, וקמילו סיינפואגוס.
תנועתו של קסטרו צברה תמיכה עממית וגדלה לשמונה מאות איש.
ב-24 במאי 1958 שלח בטיסטה שבעה-עשר גדודים כנגד התנועה ב"מבצע וראנו".
אף על פי שהיו מועטים במספרם, נחלו צבאות קסטרו הצלחות שלוו בעריקה מאסיבית מצבאו של בטיסטה.
ב-1 בינואר 1959 נמלטו באטיסטה והנשיא הנבחר קרלוס ריביירו אגוארו מן המדינה, וכוחותיו של קסטרו השתלטו על הוואנה.
בתחילה תפקידו הרשמי של קסטרו היה "השליח הראשי של הנשיא לכוחות המזוינים והמפקד העליון של צבא 26 ביולי".